
Шешім жобасы

Мәслихаттың 2024 жылғы 23 сәуірдегі № 168  «Қостанай ауданында тұрғын үй көмегін көрсетудің мөлшері мен қағидаларын бекіту туралы» шешіміне өзгерістер енгізу туралы 


Қостанай аудандық мәслихаты ШЕШІМ ҚАБЫЛДАДЫ:
1. «Қостанай ауданында тұрғын үй көмегін көрсетудің мөлшері мен қағидаларын бекіту туралы» мәслихаттың 2024 жылғы 23 сәуірдегі № 168 шешіміне (Нормативтік құқытық актілерді мемлекеттік тіркеу тізілімінде            № 10189-10 болып тіркелген) мынадай өзгерістер енгізілсін:
көрсетілген шешімнің тақырыбы мынадай редакцияда жазылсын:
«Қостанай ауданында тұрғын үй көмегін көрсетудің мөлшері мен қағидаларын айқындау туралы»;
көрсетілген шешімнің 1-тармағы мынадай редакцияда жазылсын:
«1. Қостанай ауданында тұрғын үй көмегін көрсетудің мөлшері мен қағидасы осы шешімнің 1-қосымшасына сәйкес айқындалсын.»;
көрсетілген шешімнің 1-қосымшасында айқындалған Қостанай ауданында тұрғын үй көмегін көрсетудің мөлшері мен қағидалары осы шешімге қосымшаға сәйкес жаңа редакцияда жазылсын.
2. «Қостанай аудандық мәслихатының аппараты» мемлекеттік мекемесі Қазақстан Республикасының заңнамасында белгіленген тәртіппен мыналарды қамтамасыз етсін:
1) осы шешімді Қазақстан Республикасы Әділет министрлігінде мемлекеттік тіркеуді;
2) осы шешім мемлекеттік тіркелгеннен кейін «Қостанай аудандық мәслихатының аппараты» мемлекеттік мекемесінің интернет-ресурсында ресми жарияланғаннан соң орналастыруды;
3. Осы шешімнің орындалуын бақылау Қостанай ауданы әкімінің жетекшілік ететін орынбасарына жүктелсін.
[bookmark: z22]4.  Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

